**Белешка са превентивне мониторинг посете Темпус канцеларије одржане 3. јуна 2014. на Факултету педагошких наука Универзитета у Крагујевцу са седиштем у Јагодини**

Учесници:

*Темпус канцеларија (Марија Филиповић Ожеговић, Софија Дукић)*

*Факултет педагошких наука Универзитета у Крагујевцу, Јагодина (Јелена Теодоровић, Виолета Јовановић, Иван Илић)*

*Филозофски факултет Универзитета у Београду (Данијела Петровић, Светлана Чизмић)*

*Филозофски факултет Универзитета у Нишу (Зорица Марковић)*

*Филозофски факултет Универзитета у Новом Саду (Слађана Зуковић, Стефан Нинковић)*

*Институт за педагошка истраживања (Дејан Станковић)*

*Министарство просвете, науке и технолошког развоја (Весна Лукић)*

*Општина Звездара (Весна Петровић Урошевић)*

Одржани састанак представља најављену превентивну мониторинг посету Темпус канцеларије у циљу пружања информација о правилима и процедурама, прегледа циљева, приоритета, методологије и планираних активности.

На почетку састанка Јелена Теодоровић је најавила 13-дневно кашњење два велика извештаја из оквира активности 1.1 и 1.2. Активност 1.1 – Needs analysis je ИПИ, у сарадњи са координатором пројекта, спровео на националном репрезентативном узорку основних школа у Србији. Први део тог извештаја представља квантитативно истраживање док је друга половина квалитативни извештај на основу 10 фокус група са по 8 испитаника (6 фокус група са директорима основних и средњих школа и предшколских установа, 4 фокус групе са стручним сарадницима и наставницима, као и интервјуи са запосленима из локалне самоуправе, школских управа и два национална завода). У оквиру активности 1.2 анализирана су постојећа истаживања о ефективном лидерству, дат је и преглед 14 постојећих ефективних програма лидерства у образовању са генеричким препорукама. Са овим извештајима средином јула учесници пројекта путују у Холандију, где ће се разматрати структура будућег МА програма. Поред састанка конзорцијума, група од 16 људи ће имати прилике да учестувује у програму стручног усавршавања које је осмислио холандски партнер.

Марија Ожеговић Филиповић је скренула пажњу да неки налази истраживања који се можда учесницима пројекта учине као *периферни за МА програм* буду важни за МПНТР.

Представнице Темпус канцеларије напоменуле су да није нужно да се спосак опреме достави УКГ ректорату до 2. децембра јер је набавка опреме изузета из закона, тј. нема законске препреке да се то уради и раније. Марија предлаже да се у договору са УКГ Ректоратом провери да ли ће се спровести *јавна набавка или скраћена процедура за набавку опреме*. То треба проверити са Биљаном Гужвић. Није добро да опрема касни 6 месеци, јер Извршна агенција гледа колико се брзо апсорбују фондови на пројектима. Такође потребно је потрошити првих 70 % од прве траше пре достављања progress report-a, а то је могуће једино са купљеном опремом.

Јелена Теодоровић је обавестила учеснике да УКГ као координатор пројекта расписује набавку за сву опрему намењену свим високошколским институцијама у Србији а сваки универзитет потом плаћа свој део.

Софија је напоменула да свака институција која набавља опрему треба да делегира једну особу да буде члан комисију за набавку опреме.

Предложено је да сваки универзитет добије списак опреме како би могао да евентуално ревидира списак који је у току припреме пројекта направљен.

Марија Ожеговић Филиповић препоручује да се то уради непосредно пре набавке због могућих промена цена

Јелена Теодоровић је најавила да ће шестомесечни извештај о тршењу новца бити написан по повратку из Холандије.

*Коментари партнера у вези са утисцима , користима и дооприносима пројекта*

ИПИ: *Дејан Станковић* је истакао да очекује добре резултате пројекта а посебно је похвалио добру комуникацију јер је било много препорука и добрих информација за време рада на активностима 1.1 и 1.2 које је ИПИ носио.

УБГ: *Данијела Петровић* је прокоментарисала да УБГ тек чека посао што се тиче израде силабуса али да није очекивала оволики број компликација у вези са администрирањем пројекта. Са великим интересовањем очекује резултате студије која је реализована - *које су потребе и како директори виде ситуацију у образовном систему.* Данијела је напоменула да ће се целокупна друштвена клима након поплава у Србији променити и да оне већ утичу на пројекат (13-дневнo кашњењe извештаја).

УНС: *Слађана Зуковић* је истакла да генерално има пуно проблема у пракси са лидерством у образовању и да је оно на ниском нивоу у Србији. Врло је важно на који ћемо начин мотивисати директоре - трудићемо се да програм прати и њихове потребе а не само стандарде компетенција. Такође важно је и како ће се рачунати обука и МА програм, као бодови стучног усавршавања, као услов за избор директора... Такве ствари треба разрешити што пре у сарадњи са министарством.

ОЗ: *Весна Петровић Урошевић* је похвалила добру комуникацију од стране менаџмента пројекта и информисаност о свим фазама пројекта. Општина Звездара се више бавила циљном групом пројекта као неко ко са локалног нивоа има добар увид у потребе и колико се директори сналазе у свом свакодневном послу. ОЗ се трудила да инфорише директоре о пројекту и мотивише да учествују у анкети која је спроведена и да се касније укључе у облике стручног усавршавања. Сложила се да је кљчна улога МПНТР и Завода за унапређивање образовања и васпитања да овај програм буде акредитован, а можда и буде један од могућих услова неопходних за избор директора.

МПНТР: *Весна Лукић* је обавестила учеснике да у је у МПНТР у фази израде *Правилник о обуци директора* који је био у застоју због посла на изради Правилника о стандардима компетенција директора. Након израде овог правилника требало би да буде покренута процедура обуке и полагања испита - почетком примене те одредбе закона сваки директор би морао да има полажен испит. тј буде лиценциран. Једна важна информација за пројекат је да *Агенција за борбу против корупције* тражи да Министарство ограничи мандат тако да директор може бити на тој функцији највише у два мандата. Постоје индикације да се може наћи начин да се избегне овај захтев агенције неком аргументацијом али ће то све бити актуелно до јесени. У закону постоји опција да се неко обучава, а да није тренутно директор. Норматива МПНТР је отворена за сугестије.

Јелена Теодоровић је оценила да правилници касне али да пројекат мора да тече *на време*. Зато би комункација са МПНТР требало бити боља како би се што више програм прилагодинао потребама директора. Програм је отворен, прилагођаваће се стандардима али је битно да се добије што више повратних информација од Министарства. Јелена је истакла да учесници пројекта немају увид у инфорамације о правилницима и препоручује да би учесници пројекта могли бити *више искоришћени* (као извор информацијa и налаза истраживања, као ресурс који је добио финансије да се бави проблемом лидерства у образовању у Србији).

Весна Лукић је обавестила учеснике састанка да политичке смене министара и сарадника су и утицале на рад Министарства.

Марија Ожеговић Филиповић предлаже да се закаже састанак са особљем из *Сектора за основно и средње образовање* како би програм добио на тежини.

УНИ: *Зорица Марковић* истакла је да је лидерство увек било изазов. Многи директори директују по своме нахођењу. Требало би да се овим МА програмом уведе у ред или дефинишу правила шта би директори требало да занају, могу.... Тек када се прва генерација тих људи буде бавила праксом добиће се повратна информација шта су они научили, шта више знају....

Марија Ожеговић Филиповић напоменула је важност питања »*Ко су потенцијални сутденти*?» и колико је програм одржив.

Јелена Теодоровић је предложила да МА програм задовољава све заинтересоване групе: свршене студенте, људе из праксе, потенцијалне и тренутне директоре. Постоји могућност појачане одрживости пројекта кроз предвиђене обуке стручног усавршавања не само кроз МА програм.

Жеља људи на пројекту је да се препозна један универзитетски курс као семинар стручног усавршавања. Постоје индиције да ће се у оквиру *Правилник о обуци директора* дефинисати процедуре за акредитацију тих курсева. По постојећој регулативи која уређује ово поље могуће је акредитовати курсеве као програме целоживотног учења, али је питање да ли ће овај модалитет бити одговарајући (максимано је предвишђена обука у трајању од 24 часа, тј. три дана). За разлику од програма стручног усавршавања који се пријављују у одређеним терминима, програми целоживотног учења не потпадају под рокове акредитација. Увид у нови правилник би свакако олакшао пројекту.

Марија Ожеговић Филиповић предлаже да се изврши притисак да се у правилник уметну процедуре за образовање директора како би се семинари стурчног усавршавања могли организовати дуже од броја дана како налаже постојећи правилник о усавршавању наставника. Директори су специфични и примећује да свака високошколска инситиуција жели да понуди оно што је у њиховим курикулумима; Такође треба размотрити све детаље, нпр: Да ли ће директор моћи да присуствује обуци и примати истовремено плату?; Да ли понудити више термина за исте курсеве годишње?

Софија истиче да је добро да се интензивира сарадња са Заводом за унапређивање образовања и васпитања и Министарством у разматрању таквих детаља.

Јелена Теодоровић је подсетила учеснике да је важно да 3-4 обавезна курса буду везана за стандарде компетенција, а свакако би било добро да на основу универзитетских курсева могу да се зараде поени стручног усавршавања.

Марија Ожеговић Филиповић је напоменула да је важно утврдити како ће се курсеви стручног усавршавања акредитовати и да ли ће моћи да буду признати у евентуалном портфолију, који је било у најави. Такође скренула је пажњу да постоји трећа опција за програме СУ - министар може одобрити програме стручног усавршавања.

Данијела Петровић је предложила да се оформи нека врста *универзитетске делегације* која би заједно са координатором пројекта отишла на састанак у Завод и МПНТР где би се показала мотивисаност и спремност пројекта да сарађују са МПНТР и заједнички решавају проблеме у лидерству у образовању.

Јелена је обавестила представнике Темпус канцеларија да су, за сада, УНИ и УБГ размотрили своје програме и људске ресурсе те да они нису у стању да иду самостално у програме акредитације МА програма. УНС и УКГ су заинтересовани за програм, али уместо заједничког програма би се акредитовала два независна програма који би садржински били идентична, са истим методама. Силабуси би се развијали заједнички, наставне методе, литература, а програми би се разликовали само око изборних курсева. УНИ у УБГ су вољни да израђују силабусе и држе предавања, као и неке програме стручног усавршавања.

Марија Ожеговић Филиповић је оценила да, ако се у консултацији са Заводом за унапређивање образовања и васпитања и Министарством, договоре садржаји и да обећање да ће се произвести два истоветна МА програма нема разлога да програми не заживе јер је то интерес свих страна. Овај МА програм није уобичајен и Темпус канцеларија разуме потребу да се да акценат стави на програме стручног усавршавања, јер је то важно за одрживост пројекта.

Данијела Петровић је истакла да УБГ може да нудити курсеве стучног усавршавања у складу са потребама на тржишту.

*Анализа администритивних дешавања на пројекту*

Марија Ожеговић Филиповић је добила информацију од УБГ да је дошло до промена процедура које се донесе на пореску политику која се односи на исплату путних тршкова. (Јелена Теодоровић је напоменула да са УБГ четворо људи треба да путује у Холаднију и да је њихов пут неизвестан услед повећања пореза на дневнице на 46% .) То може да изазовве ланчану рекацију. Темпус канцеларија се већ обраћала Министраству финансија преко МПНТР али је МФ игнорисало тај допис. Темпус канцеларија очекује по поновном обраћању информације из МФ. Као једино тренутно решење предлаже могућност да Универзитет пребаци новац Факултету пошто су правила опорезивања повољнија на њему. Софија Дукић је напоменула да је УБГ раније већ практиковао пренос средстава на факултете. Данијела Петровић истиче да је то врло индивидуализовано и персонализовано питање и да је у овом случају потребно системско решење. Упутила је и писмо проректору за финансије и очекује одоговор. Марија Ожеговић Филиповић је оценила да то угрожава имплементацију свих текућих пројеката.

Једна новина је да је важно да се институције на време обрате Темпус канцеларији ако имају проблем са пореклом опреме.

Јелена Теодоровић је обавестила учеснике састанка о још једној административној неповољности а то је проблем са уредбом која ограничава број дозвољених уговора о ауторском делу само на 10% запослених.

Марија Ожеговић Филиповић је предложила да се проблем са бројем уговора о делу реши додавањем анекса на уговоре о раду запослених људи на пројекту и оцењује да је потребно контактираи некога из МФ.

Слађана Зуковић је обавестила учеснике састанка да Ректорат у Новом Саду тражи унапред списак којим ће се активностима људи бавити на пројектима како би се унапред одредио број уговора.

Весна Петровић Урошевић је рекла да је општина Звездара добила тумачење МФ да, када се додатни рад запослених финансира из ЕУ фонодова, не важи лимит од 10% уговора о ауторском делу. Послаће нам писмо МФ.

Марија Ожеговић Филиповић је истакла да је динамика пребацивања новца партнетрима (на 6 месеци или годину дана) интерна ствар координатора.

Данијела Петровић је оценила да очекује да ће тај допис који је Јелена 20. маја упутила партнерима, а који се тиче одређивања висине дневница за исплату хонорара, решити пробем који се јавио на УБГ. Наиме ректорат је приметио да се на EdLead пројекту исплаћују дневнице знатно ниже од прописане максималне ТЕМПУС дневнице које је УБГ до сада користио на другим пројектима.

Марија Ожеговић Филиповић је напоменула да инститиуција мора да објасни своју институционалну политику, јер то није конзорцијумска политика. Темпус канцеларија није имала ситуацију у којој је разматрано и упоређивано више пројеката. Тренутно се Темпус канцеларија труди да прибави мишњење EACEA о различитим висинама дневница у оквиру различитих пројеката исте генрације на истој институцији. Темпус канцеларија је дужна да обавести универзитете о мишљењу Извршне агенције.

Данијала Петровић је упозорила да је проблем већи јер се опорезивања са 46 % примењује и на дневнице за локална путовања. Што значи да је путна дневница УБГ без спавања у земљи само 15е.

Марија Ожеговић Филиповић је истакла да није добро да људи са исте институције буду плаћени различито за исти посао и да је Темпус канцеларија упутила допис Извршној агенцији. Ако Агенција има проблема са тим потребно је наћи најмањи заједнички садржилац и тако одредити висину дневнице. Међутим, Данијела Петровић је истакла да ЕУ диктира лимит дана преко којег се не сме радити на ЕУ пројектима, и да подизање дана (које је условљено најмањом истом ратом за хонораре) може да прави проблем људима који су ангажовани на више пројеката. На УБГ сви премашују 60 еур бруто дневно.

Данијела Петровић истиче да би требало да се штеде дневнице због кофинансиња. Особље УБГ већ кофинансира тако што одваја дане у месецу током којих ради на пројекту још од децембра.

Представници Темпус канцеларије су предложили да кофинасисрање буде у оквиру нето дела плате јер је тешко обајаснити особама енглеског говорног подручја како се плате исплаћују у Србији и обећали су да ће по добојању мишљења ЕАСЕА о одређивању висине дневница обавестити координатора пројекта. Очекиван одговор је за 10 дана.

У Јагодини,

16. априла 2014.

Записник саставио,

Иван Илић, асистент пројекта